Eflaust halda margir að eldra fólk hafi mestan áhuga á ættfræði og telja jafnvel að sá hópur sem noti Íslendingabók sé fólk sem komið er á eftirlaun . Samkvæmt upplýsingum á vefsíðu þeirra eru þó flestir notendur Íslendingabókar á aldrinum 21 til 30 ára . „ Þessi aldurshópur er vissulega mjög vel tengdur á netinu og samfélagsmiðlum og eyðir drjúgum tíma í að flakka um netið en fæstir hefðu haldið að Íslendingabók væri fastur viðkomustaður þeirra . Sú kenning hefur verið uppi að þetta sé vegna þess að unga fólkið sé í makaleit og þess vegna að skoða fjölskylduhagi hvers annars . Þetta eru bara getgátur og kannski hefur unga fólkið bara svona mikinn áhuga á ættfræði . Til dæmis er ungt fólk duglegt við að setja inn myndir þó eldri kynslóðin eigi þar vinninginn , “ segir á síðunni . Auglýsing 95 prósent Íslendinga í bókinni Íslendingabók er gagnagrunnur sem hefur að geyma upplýsingar um ættir nær allra Íslendinga sem heimildir eru til um . Þar má finna tæplega 900.000 einstaklinga allt frá landnámi til okkar daga . Samkvæmt Íslendingabók er um 95 prósent allra Íslendinga – sem uppi hafa verið frá því að Manntalið 1703 var skráð hér á landi – að finna í Íslendingabók . Einnig megi finna einstaklinga allt aftur til landnáms ef þeirra sé getið í heimildum . Upphafið að Íslendingabók má rekja aftur til ársins 1988 þegar Friðrik Skúlason hóf að skrá ættfræðiupplýsingar í ættfræðiforrit sitt Espólín . Íslensk erfðagreining og Friðrik Skúlason hófu samstarf um gerð Íslendingabókar árið 1997 meðal annars með það að markmiði að nýta ættfræðiupplýsingar við rannsóknir Íslenskrar erfðagreiningar . Aðgangur hvers og eins afmarkast við nánustu ættingja , beinan legg aftur og alla þá sem fæddir eru fyrir árið 1700 . Nánasta fjölskylda miðast við langömmur og langafa og alla afkomendur þeirra . Ekki er veittur aðgangur að systkinum langömmu og langafa . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .